  Крис Тур 

Открийте.,Изживейте и се Насладете!


ЕКСКУРЗИЯ ДО СОЛУН – ПАРАЛИЯ КАТЕРИНИ - МЕТЕОРА –  ВОДОПАДИТЕ В ЕДЕСА
Дата: 23.04; 22.05; 04.06; 17.09; 15.10.2027 г.

3  дни / 2 нощувки със закуски 
Цена: 185 евро цена за ранни резервации;
редовна цена 205 €
Програма

Първи ден: 05.00ч. Отпътуване от Пловдив от ОББ срещу х-л "Тримонциум". Панорамна обиколка на Солун: Бялата кула, Националния театър, Паметника на Александър Македонски, Църквата “ Св. Св. Кирил и Методий ”, Панаирния град, Арката на Галерий, Старата част на града и фото-пауза на крепостта “ Ептапиргио ” с чудесна панорама към Термическия залив. Посещение на църквата “Св. Димитър” - Солунският чудотворец и покровител на града. Свободно време по търговската улица “Егнатия”, площада на Аристотел и колоритния пазар. Отпътуване за Катерини Паралия. Настаняване в хотел 3*. Свободно време за разходка в курортното градче Катерини Паралия с множество магазинчета за сувенири, златни и кожени изделия. Нощувка.

Втори ден: Закуска. Еднодневна екскурзия до природния феномен Метеора с уникалните скални манастири. Посещение на манастира “Св.Преображение” - Големия Метеор и на работилница за изработка на икони, златни и сребърни украшения и сувенири. Свободно време. На връщане посещение на лековитите извори с параклиса Св. Параскева в долината Темпи и попътно минаване край Олимп - планината на гръцките богове. Вечерта по желание посещение на гръцка таверна с музика и танци. Нощувка. 

Трети ден : Закуска. Отпътуване за град Едеса. Град, известен в по-новата си история под името Воден, дадено му от българския цар Самуил. Днес мястото е посещавано от хиляди туристи, привлечени от водопадите с удивителна красота. Водите на единия от тях, наречен на царя Каранос, падат от 70 метра височина. В свободното време можете да се разходите в града или да обядвате в ресторанта край водопадите. Ранният следобед отпътуване за България. Пристигане вечерта в София/Пловдив.
 

Цената  включва:

· Транспорт с лицензиран автобус;

· 2 нощувки със закуски в хотел 3* в Катерини Паралия;
· Панорамна обиколка на Солун;
· Еднодневна екскурзия до Метеора;
· Екскурзия до Едеса;
· Екскурзоводско обслужване по време на пътуването;
Цената не включва:

·   Входна такса на манастира „ Преображение Господне” – 5 евро ( заплаща се в манастира); 

·   Медицинска застраховка – 2€ на ден за човек; 

·   Доплащане за единична стая – 25€ на вечер; 

·   Доплащане за предни места в автобуса (I, II или III ред) – 20 € на човек; 

·   Възможност за отпътуване от Карлово –  7 € (двупосочно) 

·   Доплащане за вечеря в местна таверна с музика и програма – 30 €; 

·   Такса престой в Гърция – 3 € на вечер на човек; 

·   Евентуална горивна такса, която може да бъде начислена в срок до 10 дни преди датата на отпътуване; 

·   Дете до 12г. настанено в стая с двама възрастни –  10€  отстъпка ;
Туроператора препоръчва сключване на Застраховка „ Отмяна на пътуване “-около 3% от стойността на пакета ;

НАЧИН НА ПЛАЩАНЕ:

· 30 % от пакетната цена при резервация; Доплащане до 21 работни дни преди отпътуване.

· Необходими документи: валиден документ за самоличност: лична карта или международен паспорт. За деца до 18 г., пътуващи без родители или с 1 родител е необходима И нотариално заверена декларация от родителите (оригинал и копие).

Забележки:
· Минимален брой туристи: 40 човека;

· Срок за уведомление при недостиг на минималния брой туристи: 7 дни преди началото на екскурзията;

· Туристическата агенция си запазва правото да променя последователността на изпълнение на програмата;

· Входните такси за посещаваните обекти са актуални към датата на публикуване на програмата. Туристическата агенция не носи отговорност за евентуалната им промяна, и при пътуването се заплащат актуалните към момента входни такси.

Туроператорът си запазва правото да промени цените в случай на значителна промяна във валутните курсове, при увеличаване стойността на транспортните разходи, в т. ч. на горивото, както и  увеличаване размера на такси, свързани с ползвани услуги по договора, като летищни, пристанищни и други такси. При промяна на курса цените ще бъдат актуализирани към датата на плащане. Туроператорът си запазва правото да прави промени в офертата, ако обстоятелствата налагат това, като потребителят ще бъде уведомен за това чрез сайт www.kristour.com
Гарант на Крис Тур по смисъла на чл 97  от Закона за туризма е застрахователна компания ЗД „Лев Инс” АД, застрахователна полица № 13052610000178 / 30.04.2026 г.
  Крис Кар – ЕООД лиценз за ТО №  РК -01-6758/2011

Пловдив, ул.“Гладстон“ №18

тел:032/588 930;мобил:0888 404 570

   е-мейл: office@kristour.com;  www.kristour.com                                                                           

